ร้านนี้ผมก็ไม่เคยจะรู้จักก็ว่าได้นะ พอดีแฟนเป็นคนในละแวะย่านช้างคลาน บอกว่ากินมาตั้งแต่เด็กๆ ผมก็เลยขอลองไปชิมซะหน่อย

ร้านจะอยู่ติดริมถนน บางวันเปิดไม่เปิดบ้าง แล้วแต่อารมณ์เจ้าของร้านเลย บางวันก็จะปิดร้านเร็ว ขอบอกว่าอินดี้ก็ว่าได้ 

เมนูในร้านจะเน้นไปที่ก๋วยเตี๋ยวราคาถูกๆ ผมสั่ง "บะหมี่เหลืองต้มยำ" สั่งแบบแห้ง ได้มาเป็นแบบขลุกขลิก รสชาติจะเผ็ดเจ็บๆ แบบสไตล์พริกกระเหรี่ยงจริงๆ แล้วเขายังมีทีเด็ดคือ เนื้อหมูและเครื่องในรวม ไว้สั่งเป็นจิ้มจุ่มไว้ทานคู่ แล้วยังมีน้ำจิ้มให้ผสมปรุงรสตามใจชอบได้อีกด้วย แนะนำไส้ เพราะไร้กลิ่นคาว นุ่มมากอีกต่างหาก ชอบมากเลยครับ มื้อเที่ยงถือว่าคนเยอะเลยนะ แนะนำให้ไปช่วงเวลา 11.30 เป็นต้นไป